Վլադիմիր Աբրամովիչ

Վլադիմիր Յակովլևիչ Աբրամովիչ (, կեղծանունը՝ Վլադիմիր Լենսկի (), ), ռուս գրող և բանաստեղծ, լրագրող։

Ռուսական գրականության պատմագիր և գրող Նիկոլայ Աբրամովիչի եղբայրն է։

Կենսագրություն 
Ստացել է տնային գրական կրթություն։ Սովորել է Տագանրոգի գիմնազիայում և Կիլիայի քաղաքային ուսումնարանում (Բեսարաբիայի նահանգում), Քիշնևում հանձնել է դեղատնային աշակերտի և Խարկովում՝ դեղագործի օգնականի կոչման քննություն։ Դեղագործ է աշխատել մինչև 1901 թվականը, այնուհետև (1902 թվականից) դարձել է Խերսոնի «Յուգ» թերթի մշտական աշխատակիցը։

Առաջին բանաստեղծությունները տպագրել է 1898 թվականին «Տագանրոգսկի վեստնիկ» թերթում։ 1900 թվականին նրա բանաստեղծություններն արդեն տպագրվել են մայրաքաղաքի գրական ամսագրերում` «Պրավդայում» և «Նովի միրում»։ 1902 թվականին Աբրամովիչը սկսել է հրապարակել պատմվածքներ, ղեկավարել է Օդեսայի «Յուժնոյե օբոզրենիե» թերթի Խերսոնի մասնաճյուղը։ Խերսոնում հրատարակել է 1904 և 1905 թվականների հասցեմատյաններ։ 1905 թվականին տեղափոխվել է Սանկտ Պետերբուրգ, տպագրվել կայսրության խոշորագույն գրական ամսագրերում՝ «Ժուռնալ դլյա վսեխ», «Պրոբուժդենիե», «Օբրազովանիե», «Նիվա», «Սատիրիկոն», «Նովայա ժիզն», «Նովի ժուռնալ դլյա վսեխ», «Վսեոբշչի ժուռնալ», «Դվադցատի վեկ»։

Բեսարաբիայում անցկացրած պատանեկությանն է նվիրված նրա «Արագիլի բնի տակ» (1913) վեպը՝ գրողի ամենահայտնի ստեղծագործությունը։ Բացի այդ, վերահրատարակություններով տպագրվել են Վլադիմիր Լենսկու ևս 9 վեպ, բանաստեղծությունների երկու ժողովածու (1907, 1917)։

Հոկտեմբերյան հեղափոխությունից հետո Լենսկին գրել է «Ապստամբության միություն» (1919) պատմական դրաման։

Ապրել է Լենինգրադում։

Ձերբակալություն և մահ 
1930 թվականի նոյեմբերի 7-ին Աբրամովիչը ձերբակալվել է  «Հյուսիս» հակախորհրդային խմբին առնչություն ունենալու մեղադրանքով։ 1931 թվականի փետրվարի 20-ին դատապարտվել է 10 տարվա ազատազրկման։ Կալանավորված է եղել Սոլովկիի հատուկ նշանակության ճամբարում։ Մահացել է 1932 թվականի մարտի 14-ին։

Հրատարակված գրքեր 
 «Առավոտյան ղողանջներ» բանաստեղծությունների ժողովածու (Սանկտ Պետերբուրգ, 1907) 
 Պատմվածքներ (1910) 
 Վեպեր. 
 «Ամուսնության ողբերգություն» (1911, 1913, 1915) 
 «Արյան երգ» (1912, 1913) 
 «Հիվանդ սեր» (1913, 1914) 
 «Հավերժական դրամա» (1913) 
 «Արագիլի բույնի տակ» (1913, 1917) 
 «Սպիտակ թևեր» (1914, 1916) 
 «Գիշերային արշալույսներ» (1915) 
 «Մերկության դևը» (1916) 
 «Խաղ» (1917) 
 «Սև ջրամբար» (1917) 
 «Ստեղծագործությունների ժողովածու 7 հատորով» (Սանկտ Պետերբուրգ, 1910-1913) 
 «Ստեղծագործությունների ժողովածու 14 հատորով» (Մոսկվա, 1916-1917) 
 «Բանաստեղծություններ» (Մոսկվայի գրահրատարակչություն, 1917) 
 «Մորկեղներ» (պատմվածքներ, 1928)

Ծանոթագրություններ

Աղբյուրներ 
 Владимир Абрамович. Вл. Ленский

Գրականություն 
 Энциклопедический словарь Брокгауз и Ефрон. Биографии. — Т. 1. — М.: Советская энциклопедия, 1991. — С. 28.
 Энциклопедический словарь Гранат: В 58 томах. — М., 1910—1948. — Т. 11. — С. 655.

Հղումներ 
 Զոհերի ցուցակներ։ Աբրամովիչ-Լենսկի Վլադիմիր Յակովլևիչ 
 Վլադիմիր Լենսկին «Ֆոնար» ամսագրում 
 Վլադիմիր Լենսկու տեսածրած գրքերը 
 Վլադիմիր Լենսկու հիշատակի էջ 

Գրական կեղծանուններով հայտնի հեղինակներ
20-րդ դարի բանաստեղծներ
Խորհրդային բանաստեղծներ
Ռուս գրողներ
Ռուս բանաստեղծներ
Ռուս լրագրողներ
Խորհրդային գրողներ
19-րդ դարի բանաստեղծներ
Բանաստեղծներ այբբենական կարգով